Louise Rayner

Louise Ingram RAYNER (naskiĝis la , Matlock Bath - mortis la , St Leonards-on-Sea) estis brita pentristino de akvareloj.

 Arta familia etoso 
Louise naskiĝis en Matlock Bath en Derbyshire.Simon Fenwick, ‘Rayner, Samuel (1806–1879)’, Oxford Dictionary of National Biography, Oxford University Press, 2004  Ŝiaj gepatroj, Samuel Rayner kaj Ann Rayner (naskiĝinta Manser) ambaŭ estis konataj artistoj, Samuel estinte akceptita por ekspozicio en la Reĝa Akademio kiam li estis 15-jaraĝa. Ankaŭ kvar fratinoj de Louise - Ann ("Nancy"), Margaret, Rose kaj Frances - kaj ŝia frato Richard estis artistoj. La familio vivis en Matlock Bath kaj Derby antaŭ transloĝiĝi al Londono en 1842.

 Artaj studo kaj instruo 
Louise studis pentradon ekde kiam ŝi estis 15-jara, sub la gvidado de sia patro kaj poste kun establitaj artistaj amikoj de la familio, kiaj George Cattermole, Edmund Niemann, David Roberts kaj Frank Stone. Ŝia unua ekspoziciita verko titoliĝis La Interno de Haddon Chapel, montrita en la Reĝa Akademio en 1852, la unua el serio da ole-pentraĵoj.

 Akvarelo 
Ekde 1860, tamen, ŝi ekpentris per akvarelo verkojn kiujn ŝi ekspoziciis dum 50 jaroj tra organizaĵoj inkluzivantaj la Societon de Artistinoj, La Reĝan Akademion, Reĝan Akvarelan Societon kaj Reĝan societon de Britaj Artistoj.

 Chester 
eta|dekstra|Irongate - de ŝia jaro de morto (nun en Muzeo kaj artgalerio de Derby)
Ŝi vivis en Chester en la Kimraj Markioj sed multe vojaĝis, pentrante britajn scenojn, dum la someroj de la 1870-aj kaj 1880-aj jaroj. Ŝiaj pentraĵoj estas tre detalitaj kaj treege pitoreskaj scenoj de popolplenaj stratoj kaptantaj la "olde worlde" karakteron de britaj urbetoj kaj urboj en la floranta viktoria epoko. Ŝiaj pentraĵoj estas tre popularaj hodiaŭ kiel reproduktoj kaj sur puzloj. Ĉirkaŭ 1910 ŝi transloĝiĝis kun sia fratino al Tunbridge Wells, kaj poste al St Leonards, kie ŝi mortis en 1924.

 Kolektoj de originalaj verkoj 
Kolektoj de ŝiaj verkoj troviĝas en Russell-Cotes Art Gallery & Museum, Bournemouth, Muzeo kaj artgalerio de Derby kaj Grosvenor Muzeo, Chester, kiu posedas 23 el ŝiaj akvareloj, la plej grandan kvanton por publika kolekto.

 Referencoj 

 Simon Fenwick, "Rayner, Samuel (1806–1879)", Oxford Dictionary of National Biography, Oxford University Press, 2004 
 Louise Rayner , Chester City Council

 Eksteraj ligiloj 

 Louise Rayner  Paĝo de DudleyMall
 Louise Rayner Artist  Inform-retejo
 Oficiala retejo de Muzeo kaj artgalerio de Derby 

Kategorio:Anglaj pentristoj
Kategorio:Muzeo kaj artgalerio de Derby